
PODMIENKY KAMPANE: „VSTUPNÝ BONUS 100 USDC“
I. Vyhlasovateľ kampane
Madison Six j. s. a., so sídlom Slávičie údolie 106, Bratislava 811 02, IČO: 56 856 229, DIČ: 2122476994, IČ DPH: SK2122476994, zapísaná v Obchodnom registri Mestského súdu Bratislava III, oddiel: Sja, vložka č. 381/B. Spoločnosť je poskytovateľom služieb súvisiacich s kryptoaktívami (CASP) na základe rozhodnutia Národnej banky Slovenska č. 100-001-025-273 zo dňa 18. 12. 2025 podľa nariadenia (EÚ) 2023/1114 (MiCA), na základe ktorého je spoločnosť oprávnená poskytovať služby cezhranične v rámci Európskej únie (EÚ) a Európskeho hospodárskeho priestoru (EHP) (ďalej len „Vyhlasovateľ“). Crypto4me je obchodný názov spoločnosti Madison Six j. s. a.

II. Doba trvania kampane
Kampaň prebieha v období od 3. júna 2026 do 31. decembra 2026 (vrátane) alebo do okamihu jej predčasného ukončenia zo strany Vyhlasovateľa v súlade s týmito Podmienkami (ďalej len „Doba trvania kampane“).

III. Podmienky účasti (Oprávnený účastník)
· Kampane sa môže zúčastniť iba nový klient Vyhlasovateľa, ktorým sa rozumie fyzická osoba staršia ako 18 rokov, fyzická osoba – podnikateľ alebo právnická osoba, ktorá pred začiatkom Doby trvania kampane nemala vytvorený ani registrovaný klientsky účet na platforme Vyhlasovateľa (ďalej len „Účastník“).
· Z kampane sú vylúčení zamestnanci Vyhlasovateľa a im blízke osoby.
· Účasť v kampani je dobrovoľná. Účastník vyjadruje súhlas s týmito Podmienkami vykonaním prvého úkonu smerujúceho k zapojeniu do kampane (registrácia).

IV. Podmienky na získanie bonusu
Na získanie garantovaného vstupného bonusu vo výške 100 USDC musí Účastník počas Doby trvania kampane kumulatívne (súčasne) splniť nasledujúce kroky v uvedenom poradí:
· Krok 1: Vytvorenie účtu – Riadna registrácia na webových stránkach www.crypto4me.eu prostredníctvom registračného odkazu určeného výhradne pre túto Kampaň vrátane zadania požadovaných registračných údajov. Dodatočné ani spätné zaradenie už vytvoreného účtu alebo rozpracovanej registrácie do Kampane nie je možné.
· Krok 2: Overenie totožnosti (KYC) – Úspešné dokončenie procesu overenia identity a schválenie klienta v rámci AML/KYC onboardingu v súlade s internými predpismi Vyhlasovateľa a platnou legislatívou.
· Krok 3: Prvý vklad – Uskutočnenie prvého vkladu finančných prostriedkov alebo podporovaných kryptomien (t. j. kryptomien, ktorých konverziu alebo úschovu Vyhlasovateľ umožňuje a ktoré sú uvedené v Cenníku Vyhlasovateľa) na klientsky účet v minimálnej hodnote 500 EUR (alebo ekvivalentu sumy 500 EUR v kryptoaktívach ku dňu pripísania vkladu).
· Krok 4: Obchodovanie (Minimálny obrat) – Realizácia nákupu, predaja alebo výmeny kryptoaktív v rámci platformy Crypto4me v celkovom kumulatívnom objeme minimálne 5 000 EUR (alebo ekvivalentu sumy 5 000 EUR v kryptoaktívach). Do tohto obchodného objemu sa započítavajú všetky úspešne realizované obchody (transakcie nákupu, predaja a vzájomnej výmeny) Účastníka počas Doby trvania kampane; samotný vklad prostriedkov podľa Kroku 3 sa do obchodného obratu nezapočítava.
V. Výška a pripísanie bonusu
Výška bonusu je pevne stanovená na 100 USDC (USD Coin).
Po riadnom splnení všetkých podmienok Kampane (Kroky 1 až 4) vykoná Vyhlasovateľ ich overenie v lehote do 30 kalendárnych dní odo dňa splnenia poslednej podmienky Kampane. Bonus nie je možné vyplatiť v hotovosti ani v inej fiat mene na bankový účet pred jeho pripísaním na klientsky kryptoúčet.
Bonus bude Účastníkovi pripísaný na jeho novovytvorený klientsky kryptoúčet v rámci služby crypto4me automaticky, najneskôr do 5 pracovných dní od okamihu, keď došlo k riadnemu a overenému splneniu poslednej z podmienok podľa článku IV týchto Podmienok.

VI. Práva Vyhlasovateľa a zneužitie kampane (Anti-Fraud)
Vyhlasovateľ si vyhradzuje právo nepripísať bonus, ak existuje dôvodné podozrenie z podvodného konania Účastníka (napr. zakladanie fiktívnych účtov, zneužitie identity alebo obchádzanie pravidiel) alebo iného porušenia Všeobecných obchodných podmienok Vyhlasovateľa.
Každý overený Účastník môže vstupný bonus získať iba raz, bez ohľadu na počet vytvorených účtov, použitých e-mailových adries alebo opakovaných registrácií. Nárok na ďalší bonus nevzniká ani v prípade zrušenia pôvodného účtu a následného vytvorenia nového účtu. Vyhlasovateľ má právo kedykoľvek zmeniť tieto Podmienky alebo kampaň predčasne ukončiť, a to najmä v prípade vyčerpania rozpočtu vyčleneného na túto kampaň alebo z dôvodu zmien v regulačnom prostredí. Informáciu o zmene alebo ukončení zverejní Vyhlasovateľ na webových stránkach www.crypto4me.eu. Práva Účastníkov, ktorí splnili podmienky pred zmenou/ukončením kampane, zostávajú nedotknuté.

VII. Ochrana osobných údajov a upozornenie na riziká
Spracúvanie osobných údajov prebieha na účely plnenia zmluvných záväzkov vyplývajúcich z tejto kampane a zákonných povinností Vyhlasovateľa podľa platných právnych predpisov. Úplné informácie o ochrane osobných údajov sú zverejnené na webových stránkach Vyhlasovateľa – Politika ochrany osobných údajov | crypto4me.
Upozornenie na riziká: Hodnota kryptoaktív sa môže rýchlo meniť, je spojená s vysokou mierou volatility a investícia do nich môže viesť k finančnej strate. USDC je kryptoaktívum typu e-money token, avšak držba kryptoaktív nie je chránená systémom ochrany vkladov v Českej republike.

VIII. Záverečné ustanovenia
Tieto Podmienky nadobúdajú platnosť a účinnosť dňom ich zverejnenia na webových stránkach Vyhlasovateľa www.crypto4me.eu.
Zapojením sa do kampane Účastníci vyjadrujú súhlas so znením týchto Podmienok.
Právne vzťahy neupravené týmito Podmienkami sa riadia Všeobecnými obchodnými podmienkami Vyhlasovateľa a právnym poriadkom Slovenskej republiky.
V prípade sporov vyplývajúcich z tejto kampane alebo v súvislosti s ňou sa Účastníci kampane a Vyhlasovateľ zaväzujú riešiť ich vzájomnými rokovaniami a dohodou.

V Bratislave dňa 24. júla 2026
Madison Six j. s. a.
Crypto4me je obchodná značka spoločnosti Madison Six j. s. a., so sídlom Slávičie údolie 106, 811 02 Bratislava – mestská časť Staré Mesto, Slovenská republika, IČO: 56 856 229, DIČ: 2122476994, IČ DPH: SK2122476994, zapísanej v Obchodnom registri Mestského súdu Bratislava III, oddiel Sja, vložka č. 381/B.

